CELEX: 62017TN0258
Language: lt
Date: 2017-05-03 00:00:00
Title: Byla T-258/17: 2017 m. birželio 3 d. pareikštas ieškinys byloje Arbuzov/Taryba

3.7.2017   
            
            
               LT
            
            
               Europos Sąjungos oficialusis leidinys
            
            
               C 213/35
            
         2017 m. birželio 3 d. pareikštas ieškinys byloje Arbuzov/Taryba
   
   (Byla T-258/17)
   (2017/C 213/47)
   Proceso kalba: čekų
   
      Šalys
   
   
      Ieškovas: Sergej Arbuzov (Kijevas, Ukraina), atstovaujamas advokato M. Mleziva
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti 2017 m. kovo 3 d. Tarybos sprendimą (BUSP) 2017/381, kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje, kiek jis susijęs su Sergej Arbuzov,
            
         
               —
            
            
               priteisti iš Europos Sąjungos Tarybos jos pačios ir Sergej Arbuzov bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi dviem pagrindais.
   
               1.
            
            
               Pirmasis ieškinio pagrindas susijęs su teisės į gerą administravimą pažeidimu
               
                           —
                        
                        
                           ieškovas savo ieškinį grindžia, be kita ko, tuo, kad priimdama 2017 m. kovo 3 d. Tarybos sprendimą (BUSP) 2017/381 Europos Sąjungos Taryba nesielgė rūpestingai, nes prieš priimdama ginčijamą sprendimą ji neišnagrinėjo ieškovo argumentų ir įrodymų, kurie liudija ieškovo naudai, o iš esmės rėmėsi Ukrainos Generalinės prokuratūros santrauka ir neprašė jokios papildomos informacijos dėl tyrimo Ukrainoje eigos.
                        
                     
         
               2.
            
            
               Antrasis ieškinio pagrindas susijęs su ieškovo teisės į nuosavybę pažeidimu
               
                           —
                        
                        
                           šiuo klausimu ieškovas tvirtina, kad jo atžvilgiu priimti apribojimai yra neproporcingi, nebūtini ir pažeidžia ieškovo tarptautinės teisės ginamas nuosavybės teisės garantijas.